**Kedves ……!** *(Ide a szülő nevét írom, nem csak azt, hogy Szülő.)*

**Lányukat/Fiukat., …….-t szívesen segítem mentor tanáraként abban, hogy a képességeinek és céljaiknak megfelelően, a legjobban teljesítsen. A következőképpen tervezem a folyamatot.**

1. Közösen készítünk fejlesztőprogramot a tanulóra.
2. Ennek részeként írok róla bemutatást. Ebben szerepelnek az Országos Kompetenciamérésen elért 6.-os/és 8.-os pontszámai, a Motivációs kérdőívvel feltárt tulajdonságai, a 8. tanév félévi (ide a legutóbbi bizonyítvány értendő) osztályzatai, valamint pár gondolat a személyes beszélgetésünk alapján.
3. Vele együtt, önöket, szülőket bevonva meghatározzuk a kitűzött célokat (erős és gyengébb oldalára is, valamint társas kapcsolataira és lazító tevékenységeire irányulókat is);

A célok vonatkoznak: tanulásra, motivációra, viselkedésre is.

Lehetnek rövid-és hosszútávúak, ezekhez igyekszünk határidőket vagy mérföldköveket megjelölni.

1. Megbeszélünk és választunk megfelelő pedagógiai és pszichológiai módszereket.
2. Kereshetünk az egyes fejlesztési tartalmakban (gazdagítás, differenciálás, tanácsadás) segítő szakembereket.
3. Mint mentora, figyelemmel kísérem a folyamatot,
4. hogyan halad a kognitív fejlesztés (erről jelzéseket adhatnak a jegyek, osztályzatok, Országos Kompetenciamérés teljesítmény, versenyek eredményei, tanártársak visszajelzései),
5. hogyan alakul a motivációja, a tudatossága, kitartása, akaratereje.

Figyeljük, milyen módon tervezi a tanulását, milyen az erőkifejtése, szükség esetén újraértelmezzük a feladatot, vagy akár a célokat is.
Közösen értékeljük a fejlődését. Értékelés során az önértékelését is figyelembe vesszük. A feljegyzések bekerülnek a tehetségmappájába (elektronikus vagy papír alapon vezetjük).

A tanuló- szülő-pedagógus hármas mindegyikének elvárásait és vállalásait azonosítani szeretnénk. A kompetenciafejlesztés folyamatában a család is tehet vállalásokat (Ehhez néhány ötlet: szövegértés területén a tanuló olvasóvá nevelésében segít, mondjuk a könyvek kiválasztásában, vagy ezt a célt szolgáló helyzetek teremtésében, emellett az otthoni igényes nyelvhasználatban).

A nem gondolkodási képességekhez is néhány ötlet: A kitartás, az elmélyült munka képessége, az érdeklődési területek azonosítása, lehetőségek teremtése önmaga kipróbálására, valamint- kiemelten- a közös, lazító programok is szóba kerülhetnek. Beszélhetünk az önérvényesítésről, a segítség igényének illendő módon történő jelzéséről. Arról is, hogyan erősítsük a tanuló értékeit, hogyan ismerjük azt el, hogyan adjunk megerősítő visszajelzéseket.

Kérem, jelezzenek vissza, **elfogadják-e**, hogy ………………….mentor tanára legyek.

Ha igen, akkor **javasoljanak időpontot**, ami alkalmas Önöknek, hogy beszélgessünk a fenti kérdésekről, vagy további, Önök által fontosnak tartott szempontokról.

Kiskunhalas, 2021. február ……. Nagy-Czirok Lászlóné